stanford-oval/wikipedia huggingface dataset:
נכי נאצה
דיסקוגרפיה > אריכי נגן, מיני-אלבומים, אוספים, קלטות ודמואים

קלטת דמו ראשונה (11 ביוני 1991, יצאה באופן לא מסחרי והופצה באופן מקומי)
עוד טרנספר גאוני
מלונות לעולים
האם זה משפט צדק
רצח עם שלם
הטיל של הימין
קלטת דמו שנייה (מאי 1992, פורסמה לראשונה ב-2018 בארכיון הפאנק בישראל)
הטיל של הימין
דת גזענית
מלחמת העתיד
תמכרו את המתנחלים לעבדות
Forever More?
טוב למות בעד ארצנו
עוד טרנספר גאוני
מחנות ריכוז לצפונים
ימין ושמאל צועדים במחול
פוגרום על חילונים
מלונות לעולים
רצח עם שלם
הטיל של הימין
קלטת ספליט עם פאבליק דומיין (8 בפברואר 1993)
Public Domain - Nerdomat
Public Domain - Wait For The Bip
Public Domain - The Unforgettable
Public Domain - The Dam-Dam
Public Domain - Money Vampires Of Piety
Public Domain - Free Violence
Public Domain - Unfixed Fantazy
Public Domain - Sad Absurd
Public Domain - Needless Needles
Public Domain - Cloistral Man
Public Domain - New Clear War
Public Domain - Ahhh
Public Domain - Difficulties
Public Domain - Helium Girls
נכי נאצה - הטיל של הימין
נכי נאצה - עוד טרנספר גאוני
נכי נאצה - דת גזענית
נכי נאצה - פוגרום על חילונים
נכי נאצה - רצח עם שלם
נכי נאצה - מחנה ריכוז לצפונים
נכי נאצה - טוב למות בעד ארצנו
נכי נאצה - מי אנחנו?
נכי נאצה - תפתחו את דימונה, לא את הכור
נכי נאצה - Forever More?
נכי נאצה - מלונות לעולים
נכי נאצה - אני ואתה נשנה את העולם (בעזרת פעולה ישירה)
תתכחשו ליהדות - אלבום ראשון (1994)
דת גזענית
מחסום למגפה
פוגרום על חילונים
התבוללות עכשיו
Forever More?
תמכרו את המתנחלים לעבדות
רצח עם שלם
אחריות
נכי נאצה (1995, קלטת דמו שיצאה ב-2 עותקים והוקדשה לקרן קריאל לכבוד הצטרפותה ללהקה כבאסיסטית)
גאוות הגליל
כל מטוסינו שבו בשלום (הצדעה ל-Discharge)
תצדיעו למשטר החדש - אלבום שני (1997)
מציאות חורקת
להרחיק נוער מהיהדות
אני דפוק ונוירוטי
נכייס אותם
פארנויה פסיכוטית
משום מקום אל תוך כלום
החברות קבורה פה
עשה לך רב וקנה לך אקדח
סולחה עם החמאס
אני שונא חיי-לילה
מוכרים הרואין לבני-עקיבא
שליש עשור
עדיף להיות פאנקיסט ממתנחל מסריח
מת על השמאל הפאשיסטי
איומי סרק
קלטת ספליט עם Muddle‏ (1997)
נכי נאצה - עשה לך רב וקנה לך אקדח
נכי נאצה - מציאות חורקת
נכי נאצה - אחריות
נכי נאצה - דת גזענית
נכי נאצה - מוכרים הרואין לבני עקיבא
נכי נאצה - אני שונא חיי לילה
נכי נאצה - הטיל של הימין
נכי נאצה - מחנות ריכוז לצפונים
נכי נאצה - איומי סרק
נכי נאצה - עדיף להיות פאנקיסט ממתנחל מסריח
נכי נאצה - רצח עם שלם
Muddle - Who?
Muddle - Hate
Muddle - Meat
Muddle - I Can't Stand
Muddle - Muddle
Muddle - Alone
Muddle - Cops
Muddle - Senseless
Muddle - Burn
Muddle - Your Choice
קרתגו כחול לבן - מיני אלבום (2002)
קרתגו כחול לבן
עכשיו אני אמור לעצור
חרדים עם רוטוויילרים
גיליוטינה לאוליגרכיה הישראלית
מחזה מחריד
רצח לחיים מפשע
משום מקום אל תוך כלום: הקלטות 1997-1994 - אלבום אוסף (2022)
מציאות חורקת
להרחיק נוער מהיהדות
אני דפוק ונוירוטי
נכייס אותם
פארנויה פסיכוטית
משום מקום אל תוך כלום
החברות קבורה פה
עשה לך רב וקנה לך אקדח
סולחה עם החמאס
אני שונא חיי-לילה
מוכרים הרואין לבני-עקיבא
שליש עשור
עדיף להיות פאנקיסט ממתנחל מסריח
מת על השמאל הפאשיסטי
איומי סרק
קרתגו כחול לבן
עכשיו אני אמור לעצור
חרדים עם רוטוויילרים
גיליוטינה לאוליגרכיה הישראלית
מחזה מחריד
רצח לחיים מפשע
דת גזענית
מחסום למגפה
פוגרום על חילונים
התבוללות עכשיו
Forever More?
תמכרו את המתנחלים לעבדות
רצח עם שלם
אחריות
טוב למות בעד ארצנו
דיסקוגרפיה > אוספים הכוללים משירי הלהקה

Parverotti‏ (1994, קלטת) - "פוגרום על חילונים" מתוך "תתכחשו ליהדות"
On The Prowl‏ (1994, קלטת) - "דת גזענית" מתוך "תתכחשו ליהדות"
הרס ישראל השלמה (1995, תקליטון) - "מחנות ריכוז לצפונים" מתוך הספליט עם פאבליק דומיין
Somebody's Gonna Get It‏ (1995, תקליטור) - "דת גזענית" מתוך "תתכחשו ליהדות"
Innnocent Victims For Nothing‏ (1995, קלטת) - "דת גזענית" ו"רצח עם שלם" מתוך "תתכחשו ליהדות"
Sucky Israhelli Hardcore‏ (1996, מיקסטייפ בעריכת יותם בן חורין) - "מחנות ריכוז לצפונים" מתוך הספליט עם פאבליק דומיין
Kangaroobeercity - Lalala Massacre‏ (1997, תקליטור) - "להרחיק נוער מהיהדות" מתוך "תצדיעו למשטר החדש"
Slobodu Treba Tražiti Pod Svaku Cijenu...‏ (1997, קלטת) - "דת גזענית" ו"מחסום למגפה" מתוך "תתכחשו ליהדות"
All Power To The People, Not The State‏ (1998, תקליטור) - "סולחה עם החמאס" בגרסת דמו משנת 1996
אזור אוטונומי (2002, תקליטור) - "קרתגו כחול לבן", "חרדים עם רוטוויילרים", "גיליוטינה לאוליגרכיה הישראלית", "מחזה מחריד" ו"רצח לחיים מפשע" מתוך "קרתגו כחול לבן"
דיסקוגרפיה > וידאו

הטיל של הימין (1993) - וידאו קליפ מתוך הופעה, שודר בערוץ שש בתוכנית "יציאת חירום" בהנחיית שרון קנטור בה התארחו פדריקו וסנטיאגו גומז (הראיון והווידאו קליפ נכללו לאחר מכן בקלטת הווידאו "עשבי פרא")
The Art Of Revolution - An ABC No Rio Benefit‏ (1997, קלטת וידאו) - כוללת את הופעתה של נכי נאצה באירוע התרמה למרכז ABC No Rio בניו יורק סיטי וכן ראיון עם חברי ההרכב
עשבי פרא (1999, קלטת וידאו) - סדרה מחתרתית בת שתי קלטות הכוללת תיעודים שונים של להקות פאנק ישראליות, ביניהן נכי נאצה
מציאות חורקת (2009) - וידאו קליפ לא רשמי, במאי: רז דסקל
הערות שוליים

1 2  מידע על הלהקה באתר Qube
↑   נכי נאצה - הקלטות בקיבוץ דן 1992 Nekhei Naatza - Kibbutz Dan sessions, סרטון  באתר יוטיוב
↑   סרטן השד ונכי נאצה בגלגלצ, סרטון  באתר יוטיוב
↑   אנרכופאנק בישראל 1993, סרטון  באתר יוטיוב
↑   נכי נאצה - גאוות הגליל, סרטון  באתר יוטיוב
↑   נכי נאצה - כל מטוסינו שבו בשלום, סרטון  באתר יוטיוב
↑  אין קשר בין שיר זה לשיר של להקת דיר יאסין (שפדריקו גומז היה אחד מסולניה) בעל אותו שם.
↑   נכי נאצה - מציאות חורקת, סרטון  באתר יוטיוב
↑  אין להתבלבל עם חברת-הבת של הלייבל, הנקראת בשם הדומה You're Not Normal Records.
↑   Nekhei Naatza final show in Chicago 97, סרטון  באתר יוטיוב
↑  האחים גומז מספרים על הלהקה (באנגלית)
↑   משה קוטנר, להקת "חזק ואמץ": בעד טבעונות, נגד סמים, באתר הארץ, 28 בינואר 2014
↑  הקלטה נוספת של השיר בתוספת קולות רקע של עודד טל בפזמון.
1 2  שגיאת הכתיב במקור.
↑  ברשימת הרצועות בצד האחורי של עטיפת האלבום הכותרת הודפסה בשגיאת כתיב כ"מחסום למגפה".
↑  ברשימת הרצועות בצד האחורי של עטיפת האלבום הכותרת הודפסה בשגיאת כתיב כ"אני דפוק וניורוטי".
↑   Nekhei Naatza "Sulha im ha Hammas" demo version נכי נאצה- סולחה עם החמאס, סרטון  באתר יוטיוב
↑   Nekhei Naatza - Live tracks & interview (1997), סרטון  באתר יוטיוב
יהונתן קופלב

יהונתן קופלב, לאחר הזכייה באליפות אירופה, דברצן 2012
נבחרת ישראל בשחייה שהשתתפה באליפות העולם ובאליפות אירופה בשחייה לנוער 2019. עומדים מימין: מירון חרותי, יהונתן קופלב, רון פולונסקי, מיכאל לייטרובסקי, לאה פולונסקי, איתי גולדפדן, יעקב טומרקין, המאמן ניקיטה שקילנקו, המאמן חנן שטרלינג, המאמנת לודמילה זליצ'ונוק. יושבים מימין: דניאל נמיר, תומר פרנקל, אנדראה מורז, אנסטסיה גורבנקו, דניס לוקטב וגל כהן גרומי
יהונתן "ג'וני" יוסף קופלב (נולד ב-1 באוקטובר 1991) הוא שחיין ישראלי לשעבר. הוא אלוף ישראל, שיאן ישראל, אלוף אירופה (דברצן 2012) ובעל תוצאת השנה בעולם (2016) במשחה ל-50 מטר גב, ובכך היה לשחיין הישראלי הראשון והגבר היחיד עד כה (2023) שזוכה בתואר אלוף אירופה בשחייה ומחזיק בתוצאת השנה בעולם.
קופלב קבע את הקריטריון להשתתפות באולימפיאדה (לונדון 2012) אותה החמיץ בשל ניתוח דלקת התוספתן. שנה לאחר הניתוח, הוא הצליח להעפיל לגמר אליפות העולם בשחייה (ברצלונה 2013).
ביוגרפיה

קופלב נולד וגדל בחיפה. הוא התאמן בקבוצת מכבי חיפה בהדרכתו של חנן שטרלינג.
ביוגרפיה > 2009

באליפות ישראל בשחייה שנערכה באוגוסט 2009 זכה קופלב במדליית ארד במשחה ל-50 מטר גב בשיא ישראלי חדש לגילאי 18 בתוצאה של 26.37 שניות (השיא הנוכחי), אחרי גיא ברנע שקבע שיא ישראלי בינלאומי חדש של 24.92 שניות ואלון מנדל (25.62 שניות). בנוסף, הוא סיים במקום חמישי במשחה ל-50 מטר פרפר בתוצאה של 25.20 שניות ובמקום שישי במשחה ל-100 מטר גב בתוצאה של 57.72 שניות.
באליפות אירופה בשחייה לנוער שנערכה בפראג, צ'כיה ביולי 2009 סיים קופלב במקום 11 במשחה ל-50 מטר גב בתוצאה של 26.62 שניות, במקום 21 במשחה ל-100 מטר גב בתוצאה של 58.21 שניות, במקום 34 במשחה ל-200 מטר גב בתוצאה של 2:09.89 דקות ובמקום 48 במשחה ל-100 מטר חופשי בתוצאה של 52.83 שניות.
ביוגרפיה > 2010 > אלוף ישראל

באליפות ישראל בשחייה שנערכה ביולי 2010 זכה קופלב בשתי מדליות זהב, במשחה ל-100 מטר גב בתוצאה 55.97 שניות, בו הפתיע כשגבר על שיאן ישראל ברנע (56.40 שניות) ודוד גמבורג (56.51 שניות) ובמשחה ל-200 מטר גב בתוצאה של 2:03.48 דקות, לפני גמבורג (2:03.51 דקות) ויורי סמויליץ' (2:03.73 דקות). בנוסף, הוא זכה במדליית כסף במשחה ל-50 מטר גב בתוצאה של 26.03 שניות, אחרי ברנע (25.85 שניות) ולפני גמבורג (26.70 שניות).
באליפות אירופה בשחייה שנערכה בבודפשט באוגוסט אותה שנה, סיים קופלב במקום 11 במשחה ל-100 מטר גב בשיא אישי חדש של 54.82 שניות ובמקום 13 במשחה ל-50 מטר גב בשיא אישי חדש של 25.42 שניות. שתי תוצאות אלו מדרגות אותו כשחיין הגב הישראלי השני בכל הזמנים, אחרי ברנע. בנוסף, סיים במקום 22 במשחה ל-200 מטר גב בתוצאה של 2:03.02 דקות ובמקום 10 במשחה שליחים 4x100 מטר מעורב ביחד עם דני מלניק, מנדל וברנע בתוצאה של 4:11.00 דקות, במסגרת משחה זה שחה את סגנון הגב בשיא אישי של 54.73 שניות.
באליפות אירופה בשחייה (בריכת 25 מטר) שנערכה באיינדהובן בנובמבר אותה שנה סיים קופלב במקום השמיני במשחה ל-50 מטר גב בתוצאה של 24.58 שניות, לאחר שבשלב המוקדמות קבע שיא אישי חדש של 24.49 שניות. הוא סיים במקום השמיני גם במשחה ל-100 מטר גב, בשיא אישי חדש של 52.60 שניות, לאחר שעלה לשלב הגמר מהמקום השביעי בתוצאה של 52.65 שניות. כן סיים במקום ה-14 במשחה ל-200 מטר גב בתוצאה של 1:57.58 דקות.
באליפות העולם בשחייה (בריכת 25 מטר) שנערכה בדובאי בדצמבר אותה שנה, סיים קופלב במקום ה-19 במשחה ל-50 מטר גב (24.28 שניות), במקום ה-21 במשחה ל-200 מטר גב (1:57.05 דק'), ובמקום ה-26 במשחה ל-100 מטר גב (52.98 שניות). כל התוצאות היוו שיאים אישיים עבורו.
ביוגרפיה > 2011

באליפות העולם בשחייה שנערכה בשאנגחאי ב-2011 סיים קופלב במקום ה-25 במשחה ל-100 מטר גב בתוצאה של 54.90 שניות.
באליפות אירופה בשחייה (בריכת 25 מטר) שנערכה בשצ'צ'ין שבפולין בהמשך השנה, סיים קופלב במקום 13 במשחה ל-50 מטר גב בתוצאה של 24.43 שניות ובמקום 27 במשחה ל-200 מטר גב בתוצאה של 1:58.37 דקות. נוסף לכך, סיים במקום 12, במשחה שליחים 50x4 מטר מעורב ביחד עם, יהב שחף, אלון מנדל ואלמוג אולשטיין בשיא ישראלי חדש של 1:37.11 דקות, את המשחה ל-50 גב הוא שחה בתוצאה של 24.24 שניות.
ביוגרפיה > 2012

בתחרות שנערכה באופסלה, שוודיה בפברואר 2012 זכה קופלב בשתי מדליות זהב במשחה ל-50 מטר גב בשיא אישי חדש של 25.12 שניות ובמשחה ל-100 מטר גב בשיא אישי חדש של 54.54 שניות, לפני יעקב טומרקין (54.91 שניות).
ביוגרפיה > 2012 > אלוף אירופה

באליפות אירופה בשחייה שנערכה בדברצן, הונגריה במאי אותה שנה זכה קופלב במדליית זהב במשחה ל-50 מטר גב בשיא אישי חדש של 24.73 שניות ובכך היה לשחיין הישראלי הראשון שזוכה בתואר אלוף אירופה בשחייה. נוסף לכך, הוא סיים במקום רביעי בשלב המוקדמות במשחה ל-100 מטר גב בתוצאה של 54.60 שניות, אחרי טומרקין שהשווה את השיא הישראלי, 54.22 שניות, וגיא ברנע (54.44 שניות). מאחר שרק שני שחיינים מכל מדינה יכולים להמשיך לשחות בשלב הבא, קופלב לא שחה בשלב חצי הגמר.
ביוגרפיה > 2012 > קריטריון לאולימפיאדת לונדון 2012

שבוע לאחר אליפות אירופה, זכה קופלב במדליית זהב במשחה ל-100 מטר גב בתחרות גראנד פרי שנערכה בקראן בסלובניה בשיא אישי של 54.38 שניות, המהווה קריטריון לאולימפיאדת לונדון (2012). אך שבועיים לפני פתיחת המשחקים האולימפיים, במהלך אליפות ישראל בשחייה שנערכה במכון וינגייט ביולי סבל קופלב מכאב חד בבטנו. אובחן שהוא סובל מדלקת התוספתן שבעקבותיה נאלץ לעבור ניתוח אפנדקטומיה. לאחר הניתוח נקבע שלא יספיק להתאושש בזמן, ולא ישתתף באולימפיאדת לונדון.
באליפות העולם בשחייה (בריכת 25 מטר) שנערכה באיסטנבול שבטורקיה בדצמבר 2012 סיים קופלב פעמיים במקום 17 במשחה ל-50 מטר גב בתוצאה של 24.17 שניות ובמשחה ל-100 מטר גב בתוצאה של 51.82 שניות ובמקום 27 במשחה ל-200 מטר גב בתוצאה של 1:58.06 דקות. נוסף לכך, הוא סיים במקום עשירי במשחה שליחים 4x100 מטר מעורב ביחד עם גל נבו, אלון מנדל וגיא ברנע בשיא ישראלי חדש של 3:32.43 דקות. הוא שחה את סגנון הגב בתוצאה של 52.19 שניות.
ביוגרפיה > 2013

באליפות העולם שנערכה בברצלונה באוגוסט אותה שנה סיים קופלב במקום שמיני במשחה ל-50 מטר גב בתוצאה של 25.19 שניות. בשלב חצי הגמר הוא קבע בתוצאה של 24.95 שניות והעפיל למשחה הגמר מהמקום השביעי הכללי והצטרף לגיא ברנע שעלה מהמקום השלישי (24.73 שניות) ובכך לראשונה בתולדות השחייה הישראלית שני שחיינים ישראלים השתתפו במשחה גמר אחד. נוסף לכך, הוא סיים במקום 16 במשחה שליחים 4x100 מטר מעורב ביחד עם אמרי גניאל, יעקב טומרקין ונמרוד שפירא בר אור בתוצאה של 3:39.31 דקות, כשחיין גב הוא שחה תוצאה של 54.91 שניות.
ביוגרפיה > 2014

באליפות אירופה שנערכה בברלין גרמניה באוגוסט 2014 סיים קופלב במקום 11 במשחה ל-50 מטר גב בתוצאה של 25.37 שניות ולא הצליח להגן על תוארו. נוסף לכך, הוא סיים במקום 21 במשחה ל-100 מטר גב בתוצאה של 56.04 שניות ובמקום 56 במשחה ל-100 מטר חופשי בתוצאה של 24.12 שניות.
ביוגרפיה > 2015

באליפות העולם שנערכה בקאזאן רוסיה באוגוסט 2015 סיים קופלב במקום 11 במשחה ל-50 מטר גב בתוצאה של 25.04 שניות.
ביוגרפיה > 2016

באליפות אירופה שנערכה בלונדון במאי 2016 סיים קופלב במקום חמישי במשחה ל-50 מטר גב בתוצאה של 25.00 שניות ובמקום 16 במשחה ל-100 מטר גב בתוצאה של 55.15 שניות.
ביוגרפיה > 2016 > תוצאת השנה בעולם ושיא ישראל

באליפות ישראל שנערכה ביולי אותה שנה זכה קופלב במדליית זהב במשחה ל-50 מטר גב בתוצאה של 24.84 שניות. במסגרת משחה שליחים 4x50 מטר גב, הוא השווה את שיאו האישי במשחה זה בתוצאה של 24.73 שניות, תוצאה השישית בטיבה בעולם באותה שנה. שבוע לאחר מכן, במסגרת משחה הזמנה שנערך באליפות ישראל בשחייה לילדים שנערכה ב-26 ביולי קבע קופלב, לראשונה בקריירה שלו, במשחה ל-50 מטר גב שיא ישראלי חדש של 24.60 שניות. תוצאה זו מהווה את תוצאת השנה בעולם ובכך היה לשחיין הישראלי הראשון בהיסטוריה שהשיג הישג זה, ועוד בסוף העונה של משחה זה.
ביוגרפיה > 2017

באליפות העולם שנערכה בבודפשט הונגריה ביולי 2017 סיים קופלב במקום שמיני במשחה ל-50 מטר גב בתוצאה של 24.85 שניות. בשלב המוקדמות הוא קבע תוצאה של 24.86 שניות ועלה מהמקום השישי לשלב הבא. בשלב חצי הגמר הוא קבע תוצאה של 24.84 שניות. קופלב היה השחיין הישראלי היחידי שעלה לשלב הגמר באליפות זו והמצטיין באליפות.
ביוגרפיה > 2019

בתחרות המבחן האחרונה לקראת אליפות העולם שנערכה בווינגייט בסוף יוני 2019 קבע קופלב במשחה ל-50 מטר גב תוצאה של 24.88 שניות, התוצאה התשיעית בטיבה באירופה באותה העת, וקבע את הקריטריון לאליפות העולם. באליפות העולם עצמה שנערכה בקוואנגג'ו, קוריאה הדרומית בסוף יולי אותה שנה הוא סיים במקום 13 במשחה ל-50 מטר גב בתוצאה של 25.02 שניות.
חיים אישיים

בשנת 2018 נישא למונדה קנצפולסקי, מתמודדת "המירוץ למיליון", והשניים הורים ל2 ילדים. בשנת 2024 הודיעו על פרידה.
הערות שוליים

↑  Kopelev Posts the Fastest 50 Backstroke of 2016, swimswam, July 28th, 2016
↑  רק שני שחיינים מכל מדינה רשאים להשתתף בשלב חצי הגמר. למרות שהתברג בין 16 השחיינים המהירים במשחה ולכן אמור היה להשתתף בשלב חצי הגמר, יונתן קופלב סיים רביעי מבין השחיינים הישראלים.
↑  דליה בן ארי, מונדה: "הייתי בטוחה שהזוגיות הזאת היא לכל החיים", באתר מגזין את, ‏2024-09-26
גמר גביע המדינה בכדורגל 2020

גמר גביע המדינה בכדורגל 2020 התקיים באצטדיון בלומפילד בתל אביב ב-13 ביולי 2020, ובו נקבע כי מחזיקת גביע המדינה בכדורגל 2019/2020 היא הפועל באר שבע, שניצחה במשחק את מכבי פתח תקווה 0-2. הייתה זו המהדורה ה-81 של גביע המדינה, וה-67 מאז קום המדינה.
זהו הגמר הראשון בתולדות המדינה שהתקיים ללא קהל, עקב התפרצות נגיף הקורונה בישראל וריבוי התחלואה שהותיר את משרד הבריאות עם ההחלטה לקיים את משחק הגמר ללא קהל.
הפועל באר שבע זכתה בגביע השני בתולדותיה, והראשון מאז 1997, אז ניצחה את מכבי תל אביב משער של ג'ובאני רוסו. הייתה זו הופעה החמישית במעמד גביע הגביע.
מנגד, גם מכבי פתח תקווה העפילה לגמר החמישי בתולדותיה, והראשון מאז ההפסד 0–3 למכבי תל אביב בגמר גביע המדינה 2001. מאזנה ערב משחק הגמר - שני ניצחונות (1935, 1951/52) ושני הפסדים (1939, 2000/01).
במשחק הגמר העלה בן שהר את באר שבע ליתרון בדקה ה-49 מבישול של ג'וסואה פסקווירה עבור הפועל באר שבע. פסקווירה כבש את השער השני לזכות הפועל באר שבע וקבע את תוצאת המשחק.
הדרך אל הגמר

| 0 | 1 | 2 | 3 | 4 |
| --- | --- | --- | --- | --- |
| שלב | הפועל באר שבע | הפועל באר שבע | מכבי פתח תקווה | מכבי פתח תקווה |
| שלב | תוצאה | יריבה | יריבה | תוצאה |
| סיבוב שביעי |  |  | הפועל רמת-גן גבעתיים | 2 - 0 |
| סיבוב שמיני | 4 - 3 | מ.ס. אשדוד | עירוני קריית שמונה | 3 - 2 |
| שמינית הגמר | 2 – 1 | מכבי נתניה | הפועל נוף הגליל | 1 - 0 |
| רבע הגמר | 2 – 1 | מכבי חיפה | בית"ר ירושלים | 1 - 1 (5 - 3פ) |
| חצי הגמר | 1 - 1 (6 - 5פ) | בני יהודה תל אביב | הפועל תל אביב | 2 - 0 |
הדרך אל הגמר > הפועל באר שבע

הפועל באר שבע הצטרפה למפעל בסיבוב השמיני, עם יתר קבוצות ליגת העל. בסיבוב הראשון היא הוגרלה למשחק חוץ באצטדיון הי"א באשדוד מול מועדון ספורט אשדוד מליגת העל. בדקה ה-10 עלתה האורחת ליתרון משער של חנן ממן. לאחר 5 דקות בלבד, בעיטה נוספת של חנן ממן פגשה את הרשת של רון שושן. חמש דקות נוספות לאחר מכן, אורן ביטון התרומם מעל שחקני ההגנה של מועדון ספורט אשדוד לאחר בישול של ניב זריהן וקבע את השלישי תוך זמן קצר. בדקה ה-34 שלומי אזולאי צימק את התוצאה. חמש דקות מתחילת המחצית השנייה, ניב זריהן כבש גם הוא בדקה ה-49. מועדון ספורט אשדוד הצליחו לצמק תוך עשר דקות עם שני שערים של כנעאן וניב דוד ובדקה ה-92 קבע עמית ביטון את תוצאת הסיום, 4:3 להפועל באר שבע. בדקה ה-96 שלומי אזולאי החמיץ כדור עונשין לאחר הדיפה של ארנסטס שטקוס.
בשמינית הגמר יצאה שוב למשחק חוץ באצטדיון נתניה נגד מכבי נתניה. בדקה ה-29 ניקו אולסק כבש בבעיטה חופשית נהדרת לשער של שטקוס. הפועל באר שבע הצליחו לאזן את התוצאה בדקה ה-84 ותוך חמש דקות בלבד הצליחו לעשות מהפך לאחר בעיטת עונשין של בן שהר שקבעה את תוצאת המשחק, 2-1 לבאר שבע.
סיבובי רבע הגמר וחצי הגמר בשנה זו התקיימו ללא משחקי גומלין, עקב רצון לסיים במוקדם את משחקי עונת 2019/2020 לאחר התפרצות נגיף הקורונה בישראל במדינת ישראל מנגיף הקורונה וכל המשחקים שהתקיימו ברבע הגמר ולאחריו התקיימו ללא קהל כלל.
באר שבע יצאה למשחק חוץ נוסף בסיבוב רבע גמר נגד מכבי חיפה באצטדיון סמי עופר. בדקה ה-22 כבש עופרי ארד לאחר בלבול בהגנת הפועל באר שבע והעניק למכבי חיפה את שער היתרון. מיגל ויטור איזן התוצאה בנגיחה לאחר כדור חופשי של ז'וזוואה בדקה ה-35. בן שהר בדקה ה-62 כבש את השער שסיכם את תוצאת המשחק, 2-1 להפועל באר שבע.
בסיבוב חצי הגמר פגשה באר שבע את בני יהודה תל אביב, מחזיקת גביע המדינה באצטדיון נתניה. בדקה ה-39 קיבל תאמבי סגס כרטיס אדום והותיר את בני יהודה בעשרה שחקנים. לאחר שליטה של הפועל באר-שבע, ז'וזואה העלה את האדומים ליתרון לאחר שער בדקה ה-68. בדקה ה-98, לואי טאהא נגע בידו והעניק לבני יהודה תל אביב כדור עונשין שבו מטייה ליוויץ' כבש וקבע כי שתי הקבוצות ילכו להארכה. במחצית השנייה של הארכה, שי גולן קיבל כרטיס צהוב שני והורחק, בני יהודה נשארה ב9 שחקנים. באר שבע לא הצליחה לתרגם את השליטה המוחלטת לשערים ושתי הקבוצות הגיעו לכדורי עונשין מ11 מטרים. לאחר 11 בעיטות מושלמות של שתי הקבוצות, דן מורי החמיץ את הבעיטה האחרונה של בני יהודה תל אביב מעל שערו של לויטה וקבע כי הפועל באר שבע בדרך לגמר הגביע החמישי בתולדותיה.
הדרך אל הגמר > מכבי פתח תקווה

מכבי פתח תקווה מהליגה הלאומית התחילה את גביע המדינה מוקדם יותר בסיבוב השביעי בו פגשה את הפועל רמת-גן גבעתיים באצטדיון העירוני רמלה ולאחר 90 דקות נקבע כי מכבי פתח תקווה תעלה לסיבוב הבא לאחר 0–2 על הפועל רמת-גן גבעתיים.
בסיבוב הבא, קבוצות ליגת העל הצטרפו למפעל והוגרלה למשחק בית נגד עירוני קריית שמונה מליגת העל בכדורגל באצטדיון המושבה. בדקה ה-30 גיא חדידה העניק את היתרון לפתח תקווה לאחר שכבש מבעיטת עונשין. 6 דקות לפני סיום המשחק, בדקה ה-84 יואל אבוחצירא איזן את התוצאה ושלח את שתי הקבוצות להארכה. בדקה ה-97 דור חוגי כבש והעלה את מכבי פתח תקווה ליתרון שנית. בתוספת זמן של המחצית הראשונה של ההארכה דור חוגי כבש שוב והעניק למכבי פתח תקווה יתרון של שני שערים. בתחילת המחצית השנייה של הארכה ג'יימס אדני כבש בכדור עונשין וצימק את התוצאה. בסיום 120 הדקות, 3:2 של מכבי פתח תקווה מעלה אותה לסיבוב הבא.
בסיבוב שמינית גמר הוגרלה מכבי פתח תקווה למשחק חוץ נגד הפועל נוף הגליל באצטדיון עילוט. שער יחיד של אוונדרו ברנדאו בדקה ה-89 של המשחק, קבע את תוצאת המשחק ושלח את מכבי פתח תקווה לרבע הגמר.
סיבובי רבע הגמר וחצי הגמר בשנה זו התקיימו ללא משחקי גומלין, עקב רצון לסיים במוקדם את משחקי עונת 2019/2020 לאחר גידול בתחלואה במדינת ישראל מנגיף קורונה וכל המשחקים שהתקיימו ברבע הגמר ולאחריו התקיימו ללא קהל כלל.
מכבי פתח תקווה הוגרלה בסיבוב רבע גמר נגד בית"ר ירושלים מליגת העל בכדורגל במשחק חוץ, באצטדיון טדי. דניאל פליישר העלה את פתח תקווה ראשונה על לוח התוצאות בדקה ה-43. בדקה ה-70, חנן ממן איזן את התוצאה ובסיום 90 הדקות נקבע כי שתי הקבוצות הולכות להארכה. בדקה ה-109 אופיר קריאף הורחק והותיר את בית"ר ירושלים בעשרה שחקנים. לאחר 120 דקות בו עדיין לא נקבעה המנצחת, שתי הקבוצות הולכות לכדורי עונשין מ11 מטרים. מכבי פתח תקווה ניצחה את בית"ר ירושלים בכדורי העונשין 3:5 ומעפילה לחצי הגמר.
בסיבוב חצי הגמר פגשה מכבי פתח תקווה את הפועל תל אביב באצטדיון נתניה. בדקה החמישית גיא חדידה כבש מ-11 מטרים והעלה את מכבי פתח תקווה ליתרון מוקדם. בדקה ה-50 אור אינברום הכפיל את היתרון לאחר מבצע אישי. מכבי פתח תקווה ניצחה את הפועל תל אביב 0:2, בדרך לגמר הגביע השלישי בתולדותיה.
סיכום המשחק > מחצית ראשונה

הפועל באר שבע של המאמן יוסי אבוקסיס עלתה למשחק במערך של ארבעה בהגנה - בן ביטון, לואי טאהא, מיגל ויטור ושון גולדברג. כאשר מרואן כבהא קשר הגנתי, דויד סימאו וז'וזואה קשרי אמצע. תומר יוספי ואלטון אקולטסה פתחו בצדדים ובן שהר חלוץ אמצע. מנגד, גיא לוזון העלה הרכב צעיר ומהיר ועלה במערך של 4-1-2-3, בשער פתח דור חברון הצעיר במקומו של גינצבורג. אור אינברום, דור חוגי וליאל עבדה הובילו את ההתקפה של הכחולים.
זהו הגמר הראשון בתולדות המדינה שהתקיים ללא קהל, עקב התפרצות נגיף הקורונה בישראל וריבוי התחלואה, שהותיר את משרד הבריאות לקיים את המשחק ללא קהל.
המשחק נפתח במשחק דו צדדי, רבוי התקפות ומצבים משני הצדדים. בדקה ה-4 חילופי מסירות של ארד בר ואור אינברום הובילו להתקפה מתפרצת של הכחולים אך בסופו הבעיטה של ארד בר שרקה ליד הקורה של אוהד לויטה. דקה לאחר מכן, ז'וזואה בהתקפה של האדומים, בעט בעיטה מ-20 מטר וכמעט הצליח להכניע את דור חברון, לאחר הדיפה לא מוצלחת שלו.
בדקה ה-16 מכבי פתח תקווה בהתקפה שהייתה הכי קרובה לשער שלה עד לרגע הזה, כאשר אור אינברום הכניס כדור מצוין לארד בר שניסה להעביר כדור רוחב לדור חוגי שממטרים ספורים החמיץ ופגע ברשת החיצונית. בדקה ה-35 התקפה מתפרצת של מכבי פתח תקווה שבסופה פגשה את אור אינברום שבעט מ-35 מטרים למשקוף של אוהד לויטה. בדקה ה-42 ז'וזואה בעט בעיטה חופשית שפגעה בחומה ופגעה במשקוף של חברון.
במחצית, 0-0 בין הפועל באר שבע למכבי פתח תקווה.
סיכום המשחק > מחצית שנייה

הפועל באר שבע עלתה למחצית השנייה בגישה התקפית יותר וחיפשה לנצח את המשחק. בדקה ה-49 השחקן המצטיין של המשחק ז'וזואה העביר כדור נהדר שעבר את הגנת מכבי פתח תקווה לבן שהר שבה הקפיץ הכדור מעל השוער וקבע את הראשון של האדומים.
מרגע זה, הפועל באר שבע שלטה ללא עוררין במשחק, והייתה קרובה פעמים רבות לכבוש את השער הנוסף. בדקה ה-56 מכבי פתח תקווה באחת מההתקפות הבודדות שלה במחצית השנייה, לידור כהן בעט בעיטה נהדרת שכמעט נכנסה ונהדפה על ידי אוהד לויטה.
בדקה ה-61 ז'וזואה חתך דרך האמצע, ובבעיטה מסחררת מ-30 מטרים הכניע את דור חברון לאחר הדיפה לא מוצלחת שלו והכפיל את היתרון של באר-שבע. בדקה ה-94 אורן ביטון כבש את השער השלישי, אך לאחר בדיקה במערכת ה-VAR נקבע כי השחקן היה בנבדל.
בסיום, הפועל באר שבע ניצחה 0:2 את מכבי פתח תקווה, ניצחון שהבטיח זכייה שנייה בתולדות המועדון בגביע המדינה בכדורגל.
| 0 | 1 | 2 | 3 | 4 |
| --- | --- | --- | --- | --- |
| 13 ביולי 2020 20:45 | הפועל באר שבע | 2–0 | מכבי פתח תקווה | אצטדיון בלומפילד, תל אביב צופים: 0 שיפוט: אוראל גרינפלד |
| 13 ביולי 2020 20:45 | בן שהר  49'   ז'וזואה  61' | (סיקור) |  | אצטדיון בלומפילד, תל אביב צופים: 0 שיפוט: אוראל גרינפלד |
סיכום המשחק > הרכבי הקבוצות

| 0 | 1 | 2 |
| --- | --- | --- |
|               הפועל באר שבע  |  |               מכבי פתח תקווה  |
לאסלו בודאי

| --- | --- |

 לידה:  19 ביולי 1928 ראקושפלוטה, הונגריה 
 פטירה:  2 ביולי 1983 (בגיל 54) בודפשט, הונגריה 
 מידע כללי
 מדינה:  הונגריה 
 ספורט
 ענף ספורט:  כדורגל 
 תקופת הפעילות:  מ-1947 
 
לאסלו בודאי,(במקור בדנאריק, בהונגרית: Budai László;‏ ראקושפלוטה, 19 ביולי 1928 – בודפשט, 2 ביולי 1983) היה כדורגלן הונגרי אלוף אולימפי, מאמן, שחקן קיצוני ימני מצטיין של נבחרת הזהב, הבקיע עשרה שערים ב-39 משחקי נבחרת. ידוע בעיתונות הספורט בתור Budai II, כינויו היה Púpos (מבטאים פּוּפּוֹש, שפירושו "בעל חטוטרת").
קורות חיים

הוא היה קצין צבא, במגרש הוא ושאנדור קוצ'יש הבינו זה את זה על עיוור. הוא שיחק גם ב"משחק המאה" בלונדון (בה הונגריה ניצחה את אנגליה 3:6 והפכה את הניצחון שלה להפסד הראשון של אנגליה בבית), הוא היה חבר בנבחרת האלופה האולימפית של אולימפיאדת הלסינקי (1952) ובנבחרת שזכתה במדליה כסף באליפות העולם בכדורגל בשווייץ ב-1954. עם מועדון פרנצווארוש (FTC) ומועדון בודפשט הונבד הוא זכה באליפות הונגריה חמש פעמים ובגביע מיטרופה פעם אחת. האצטדיון של REAC (אמטדיון ראקושפלוטה) נושא את שמו.
קריירה > כשחקן בקבוצות

הוא הצטרף לפרנצווארוס ב-1948 והיה חבר בנבחרת האליפות ליום השנה ה-50 ב-1949. ב-FTC הוא שיחק בסך הכל ב-84 משחקים, מתוכם 60 משחקי ליגה, 15 בינלאומיים ו-9 משחקי פרסים מקומיים. הוא כבש 37 שערים (25 בליגה, 12 במשחקים אחרים). ב-1950, יחד עם שאנדור קוצ'יש, בלחץ מדיניות הספורט הקומוניסטית, הוא נאלץ להצטרף לקבוצת העילית שהייתה אמורה לקום באותה תקופה הונבד בודפשט. שם הוא קיבל את השם "בודאי II", כי כדורגלן בשם לאסלו בודאי כבר שיחק בקבוצה אז (מאז 1946). בשנת 1960 הוא נפגע מאופנוע וסבל משבר בשוק.